CGD มั่นใจซื้อโรงเรียนในอังกฤษมูลค่า18 ล้านปอนด์ หนุนกำไรระยะยาว
CGD มั่นใจซื้อโรงเรียนในอังกฤษมูลค่า18 ล้านปอนด์ หนุนกำไรระยะยาว
6 ก.ค. 2559

นายเบน เตชะอุบล ประธานเจ้าหน้าที่บริหาร บริษัทหลักทรัพย์ คันทรี่ กรุ๊ป ดีเวลลอปเมนท์ จำกัด (มหาชน) หรือ CGD เปิดเผยว่า บริษัทได้เข้าไปซื้อกิจการสถานศึกษาในเมืองไบรตัน ประเทศอังกฤษ มูลค่า 18 ล้านปอนด์ ซึ่งถือเป็นการก้าวเข้าสู่ตลาดการศึกษาในสหราชอาณาจักรครั้งแรก ทำให้มั่นใจว่าจะสร้างมูลค่าเพิ่มให้แก่ผู้ถือหุ้นในระยะยาว”นาย
สำหรับสถานศึกษาที่เข้าไปลงทุนเป็นที่ดินที่มีกรรมสิทธิ์การถือครองโดยสมบูรณ์ (Freehold) ครอบคลุมพื้นที่ถึง 20.24 เอเคอร์ หรือ 51 ไร่ มีสัญญาเช่า 16 ปี ประกอบด้วยสำนักงาน พื้นที่การศึกษาและสันทนาการ รวมไปถึงที่พักสำหรับนักเรียนกว่า 450 คน ในอาคารแฝดจำนวน 6 หลัง
ทั้งนี้ ไบรตัน (Briton) ถือเป็นหนึ่งในเมืองที่ใหญ่ที่สุดทางภาคตะวันออกเฉียงใต้ของอังกฤษ ตั้งอยู่ทางใต้ ห่างจากกรุงลอนดอน 52 ไมล์ ได้รับการยกย่องว่าเป็นเมืองศูนย์กลางการศึกษาระดับสูง ประกอบด้วยมหาวิทยาลัยที่มีชื่อเสียงถึง 2 แห่ง คือ มหาวิทยาลัยไบรตัน (University of Brighton) และมหาวิทยาลัยซัสเซ็กซ์ (University of Sussex)
นอกจากนี้ ยังมีโรงเรียนเอกชนในบริเวณใกล้เคียงอีก 13 แห่ง มีจำนวนนักเรียนที่ลงทะเบียน 34,678 คน นอกจากจะเป็นศูนย์กลางการศึกษาระดับสูงแล้ว ยังเป็นศูนย์การศึกษาขนาดใหญ่สำหรับนักเรียนแลกเปลี่ยนต่างชาติที่มีแนวโน้มเติบโตเพิ่มสูงขึ้นทุกปี
ในส่วนของการลงทุนครั้งนี้ สะท้อนให้เห็นถึงการเล็งผลกำไรในระยะยาวจากตลาดการศึกษา ซึ่งมีการเติบโตอย่างมีนัยสำคัญโดยภาคการศึกษาได้สร้างรายได้มหาศาลให้แก่ประเทศอังกฤษ มีมูลค่าผลิตภัณฑ์มวลรวมในประเทศ (GDP) สูงกว่าภาคการเกษตรถึงสี่เท่า จากการขยายตัวของเศรษฐกิจโลก และการแข่งขันด้านภูมิทัศน์ทางการศึกษาส่งผลให้ตลาดภาคการศึกษาในสหราชอาณาจักรกลายเป็นหนึ่งในประเทศที่มีสถานศึกษาที่ดีที่สุดในโลก การเพิ่มขึ้นของอุปสงค์ทั้งจากในประเทศ และต่างประเทศอย่างรวดเร็วนี้แสดงให้เห็นถึงโอกาสการลงทุนที่น่าจับตามอง